ར་ཡང་བརླབ། ཨ་ཀཱ་རོས་བསྔོ། འཇིག་རྟེན་པ་ཡི་
འབྱུང་པོ་རྣམས། །མཆོད་སྦྱིན་གཏོར་མ་འདི་བཞེས་ལ། །སོགས་ཀྱིས་ཕྲིན་ལས་བཅོལ། མ་འབྱོར་པ་དང་སོགས་ཀྱི་མཐར་ཡི་གེ་བརྒྱ་པ་བརྗོད་པས་ནོངས་པ་བཤགས། ཨོཾ། འདིར་ནི་སོགས་རྟེན་ལ་བརྟན་བཞུགས་དང་། བཛྲ་
མུཿས་རྟེན་ལ་མ་བརྟེན་པའི་མགྲོན་རྣམས་རང་བཞིན་གྱི་གནས་སུ་གཤེགས་པར་གྱུར་པའི་མོས་པ་བྱ། དགེ་བ་འདི་ཡིས་སྐྱེ་བོ་ཀུན། སོགས་བསྔོ་སྨོན་དང་། ཕུན་སུམ་ཚོགས་པ་སོགས་ཤིས་བརྗོད་རྒྱས་བསྡུས་གང་རིགས་
བྱའོ༑ །དེ་ལྟར་བརྩོན་པས་འཇིགས་པ་ཐམས་ཅད་ཞི་བ་དང་། དངོས་གྲུབ་རྣམ་གཉིས་མྱུར་དུ་འགྲུབ་པ་སོགས་ཕན་ཡོན་བསམ་གྱིས་མི་ཁྱབ་བོ། །ཞེས་པའང་ཚུལ་འདི་ལྟར་སྦྱར་བའི་ཕྱག་ལེན་གྱི་ཡི་གེ་མཐོང་བ་ལས་དོན་གྱི་སྙིང་པོ་ཤིན་ཏུ་བསྡུས་ཏེ། ཀུན་མཁྱེན་
བླ་མ་དགྱེས་པའི་འབངས་ཨ་བྷ་ཡས་ཟིན་བྲིས་སུ་བཏབ་པ་དགེ་ལེགས་མཆོག་ཏུ་གྱུར་ཅིག། ༈ །སྒྲོལ་དཀར་ཡིད་བཞིན་འཁོར་ལོའི་ལས་ཚོགས་ཉེར་མཁོ་བཞུགས་སོ། །ཨོཾ་སྭ་སྟི། འདིར་རྗེ་བཙུན་སྒྲོལ་མ་དཀར་མོའི་རྣལ་འབྱོར་ལ་བརྩོན་པས་རང་གཞན་ལ་ཕན་
གདགས་པའི་སླད་ལས་ཚོགས་ཉེར་མཁོ་བྱ་ཚུལ་ལ་གསུམ། བཅུད་ལེན་གྱི་ཚེ་རྫས། རིག་པའི་འཁོར་ལོ། ཁྲུས་ཀྱི་ཆོ་གའོ། །དང་པོ་ལ་གཉིས། སྦྱར་ཞིང་བསྒྲུབ་པ་དང་། ཇི་ལྟར་བསྟེན་ཚུལ་ལོ། །དང་པོ་ནི། སློབ་དཔོན་ཆེན་པོ་ངག་གི་དབང་ཕྱུག་གྲགས་པས་

མཛད་པའི་འཆི་བདག་བསླུ་བའི་རྟོགས་པ་ལས་བཅུད་ལེན་གྱི་རྣམ་གྲངས་མང་དུ་གསུང་པའི་ནང་ནས་སྦྱར་སླ་བ་ལ། འབྲས་བུ་གསུམ་ནི་སྤྱིར་བསྡུས་པའམ། སོ་སོར་བྷྲྀངྒ་རཱ་ཛར་བཅས། །རྣལ་འབྱོར་པ་ཡི་རྟག་སྤྱད་ན། །ཕན་ཞིང་བདུད་རྩིར་འགྱུར་བ་སྟེ། །
གཉེར་མ་སྐྲ་དཀར་རྣམས་དང་བྲལ། །རྡོ་རྗེའི་ལུས་ནི་གཟུངས་བཟང་ལྡན། །བསྐལ་པ་ཡི་ནི་གྲངས་སྙེད་དུ། །འཆི་བ་ངེས་པར་བཟློག་པ་ཡིན། །ཞེས་གསུངས་པ་ལྟར་འབྲས་བུ་གསུམ་ཀའམ། སོ་སོ་དང་བྷྲྀངྒ་རཱ་ཛ་སྟེ་བུང་བའི་རྒྱལ་པོའམ་སྐྲ་ཚོས་སུ་གྲགས་པ་མོན་
ཡུལ་ཕན་ཆད་དུ་སྐྱེ་ཞིང་ཕལ་སྐད་དུ་བྷོང་གར་འབོད་པ་སྐྲ་དཀར་པོ་ནག་པོར་བསྒྱུར་བའི་རྫས་ཁྱད་པར་ཅན་ཏེ། དེ་མ་རྙེད་ན་ཚབ་རུང་ར་མ་ཤག་གིས་བྱ་བར་གསུངས་པས། དེས་ན་ལག་ཏུ་ལེན་པའི་ཚེ་ཨ་རུ་གསེར་མདོག་ཞོ་བཅོ་ལྔ་ལ་མཚོན་ན། བ་རུ་ར་སྲང་
གང་༑ སྐྱུ་རུ་ར་ཞོ་ལྔ། སྟོན་དུས་སུ་བསྐོས་པའི་ར་མོ་ཤག་གི་རྩ་བ་ཆུ་གྲང་གི་ཡང་ཡང་བཤལ། བྱུང་ན་ཁཎྜ་ལེགས་པར་བསྡུས་པ་སྲང་གང་རྣམས་ནི་རྩ་བའི་སྨན་ཡིན་ལ། གཞན་ཡང་དཔལ་ལྡན་རྒྱུད་ནས་གསུངས་པའི་རྩི་བཞི། དྭངས་མ་ལྔ། སྤྱིར་བཏང་བཟང་
པོ་དྲུག་བཅས་ཁ་ཚར་གྱི་ཚུལ་དུ་གདབ་སྟེ། དེ་ལ་དྭངས་མ་ལྔ་ནི། བྲག་ཞུན་སླད་མེད། ཅོང་ཞི་མཛོ་འོར་འདམ་བཏགས་སོ་མི་སེགས་པར་བྱས་པ། བུ་རམ། སྦྲང་རྩི། མར་དཀར་རོ། རྩི་བཞི་ནི། ཤུག་པའི་འབྲས་བུ། བ་ལུའི་མེ་ཏོག །མཚེ་ཤུག །འཁན་
པ་དཀར་པོའོ། །བཟང་པོ་དྲུག་ནི། ཛཱ་ཏི། ཅུ་གང་། གུར་གུམ། ལི་ཤི། སུག་སྨེལ། ཀ་ཀོ་ལའོ། །དེ་རྣམས་ནད་ཁམས་དང་བསྟུན་པའི་གཏོང་ལུགས་བྱ་བའམ། སྤྱིར་བཏང་ཙམ་དུ་གཞན་རྣམས་ཞོ་གསུམ་རེ། བུ་རམ་སྦྲང་མར་དཀར་རྣམས་རོ་འགྱུར་བ་

༄༅། །ཙམ་སྟེ། དེ་ལྟ་བུའི་སྨན་རྣམས་ཞིབ་བཏགས་དར་ཚག་ལ་དྲངས་བ། བུར་སྦྲང་ཀ་རས་མགོ་བསྡུས་ཏེ་རིལ་བུ་སྲན་འཕོས་ཙམ་དྲིལ་བ་རིལ་ཆགས་འཐེམ་པར་བྱ། སྐམ་པ་དང་དཀར་དང་ཀ་ར་འམ་ཟར་མའི་ཁུ་བ་སྦྱར་བ་རྩི་དཀར་པོ་གསོལ། དེ་ནི་བཅུད་
ལེན་གཙོ་བོར་བྱས་ཏེ་སྦྱར་བའི་ཚུལ་ཡིན་ལ། ཚེ་རྫས་དཀྱུས་མ་ལ་གོང་གི་སྨན་སྣ་རྣམས་ཇི་ཙམ་འབྱོར་པ་ལ། འབྲས་སམ་ནས་དཀར་གྱི་རྩམ་པས་བུངས་བསྐྱེད་དེ་སྦྱར་ནའང་རུང་ངོ་། །གང་ལྟར་ཡང་རང་གི་མདུན་དུ་སྟེགས་བུའི་ཁར་བུམ་པའི་ནང་དུ་བླུག །མདུན་
དུ་གཏོར་མ་དང་། མཆོད་པ་བཤམ། མཚམས་དམ་པར་བཅད། བདག་བསྐྱེད་སྔོན་དུ་འགྲོ་བས་བུམ་པ་བསྒྲུབ་པའི་ཚུལ་ལྟར་རིལ་བུའི་སྟེང་དུ་སྒྲོལ་དཀར་བསྐྱེད་བསྟིམ་མཆོད་བསྟོད་བཅས་བྱས་ལ། བུམ་པའི་ལྷའི་ཐུགས་ཀར་ཟླ་བའི་རང་བཞིན་གྱི་
འཁོར་ལོ་དཀར་པོ་རྩིབས་བརྒྱད་པའི་ལྟེ་བར་ཏཱྃ། དེའི་མདུན་ནས་བརྩམས་ཏེ་གཡས་བསྐོར་དུ་མ་མ་ཨ་ཡུར་པུཎྱེ་ཛྙཱ་ན་པུཥྚིཾ་ཀུ་རུ་ཞེས་པས་བསྐོར་བའི་མདུན་དུ་ཨོཾ། རྒྱབ་ཏུ་ཧཱ། རྩིབས་བརྒྱད་ལ་ཏཱ།
རེ༑ ཏུཏ། ཏཱ། རེ། ཏུ། རེ། སྭཱ་ཞེས་པའི་ཡིག་འབྲུ་རེ་ཡོད་པ། རང་གི་ཐུགས་ཀ་ནས་སྔགས་ཀྱི་ཕྲེང་བ་བྱུང་། གཟུངས་ཐག་ལ་འཁྲིལ་ཏེ་བུམ་པའི་ནང་དུ་སོང་བས་ཐུགས་བརྒྱུད་བསྐུལ།
ཐུགས་ཀའི་འཁོར་ལོ་དང་སྐུའི་ཆ་ཐམས་ཅད་ལས་འཆི་མེད་བདུད་རྩིའི་རྒྱུན་བབས་པ་རིལ་བུ་ལ་ཐིམ་པས། ཚེ་དང་ཡེ་ཤེས་ཀྱི་དངོས་གྲུབ་སྟེར་བའི་འཆི་མེད་བདུད་རྩིའི་བཅུད་ལེན་མཆོག་ཏུ་གྱུར་པར་

བསམ་ལ་སྔགས་བཟླ། ཐུན་བསྡུ་བ་ན་དབྱངས་གསལ་རྟེན་སྙིང་དང་། མཆོད་བསྟོད་བྱ། བཅོམ་ལྡན་འདས་མ་ཡིད་བཞིན་འཁོར་ལོ་ཡིས། །བདག་དང་མཐའ་ཡས་སེམས་ཅན་ཐམས་ཅད་ཀྱི། །དུས་མིན་འཆི་བའི་
འཇིགས་པ་ཞི་བ་དང་། །ཚེ་དང་ཡེ་ཤེས་དངོས་གྲུབ་སྩལ་དུ་གསོལ། །ཞེས་འདོད་པའི་དོན་ལ་གསོལ་བ་གདབ། ནོངས་པ་བཤགས། བདག་བསྐྱེད་ཀྱི་མཇུག་གི་བྱ་བ་རྣམས་དཀྱུས་ལྟར་བྱ། དེ་ལྟ་བུའི་རིམ་པས་ཐུན་བཞི་སོགས་སུ་བཅད་
ལ༑ རྟགས་མཚན་དགེ་བ་མ་བྱུང་གི་བར་རམ། ཞག་བདུན་སོགས་སུ་ཐུན་སྔ་མ་རྣམས་ལ་མདུན་བསྐྱེད་སྔར་ཡོད་གསལ་གདབ་ཀྱི་ཚུལ་དུ་བསྒྲུབ། གྲོལ་རྒྱུའི་ཐུན་རྗེས་མ་བསྡུ་བ་ན། ནོངས་བཤགས་རྗེས། བུམ་ལྷ་འོད་དུ་ཞུ་བ་བཅུད་ལེན་གྱི་རིལ་བུ་
ལ་ཐིམ་པས་མཐོང་ཐོས་དྲན་རེག་ཐམས་ཅད་ལ་ཚེ་དང་ཡེ་ཤེས་ཀྱི་དངོས་གྲུབ་ཐོགས་པ་མེད་པར་སྟེར་བའི་སྨན་གྱི་རིལ་བུ་འོད་འབར་བའི་རྣམ་པར་གྱུར། ཅེས་དང་བརྟན་བཞུགས་བྱ། ཡེ་དྷ་རྨཱ་བརྗོད་ཅིང་མེ་ཏོག་
གི་ཆར་དབབ། སྨོན་ལམ་དང་བཀྲ་ཤིས་རྒྱས་པར་བྱའོ། །དེ་ཙམ་མི་ནུས་ན་བདག་བསྐྱེད་སྔོན་དུ་འགྲོ་བས། རིལ་བུའི་སྟེང་དུ་ཟླ་བ་ལ་ཏཱྃ་ཡིག་གི་མཐར་སྔགས་ཀྱི་ཕྲེང་བས་བསྐོར་བ་ལས་འོད་ཟེར་འཕྲོས། འཕགས་པ་
མཆོད༑ སེམས་ཅན་གྱི་དོན་བྱས། འཁོར་འདས་ཀྱི་དྭངས་བཅུད་མ་ལུས་པ་བསྡུས་ནས་སྔགས་ཕྲེང་ས་བོན་དང་བཅས་པ་ལ་ཐིམ། དེ་ལས་འཆི་མེད་བདུད་རྩིའི་རྒྱུན་སོགས་གོང་ལྟར་བརྗོད་ལ་སྔགས་བཟླ་ཐུན་

༄༅། །བསྡུ་བ་ན། སྔགས་ཕྲེང་གདན་དང་བཅས་པ་རིལ་བུ་ལ་ཐིམ་པས་སོགས་གོང་ལྟར་མཐར་ཡེ་དྷརྨཱའི་སྔགས་ཀྱིས་བརྟན་པར་བྱ་ཞིང་། སྨོན་ལམ་དང་བཀྲ་ཤིས་བརྗོད་པས་ཀྱང་རུང་སྟེ། རྒྱ་གཞུང་ཁུངས་མ་ལུས་གྲུབ་པའི་རྫས་བྱིན་གྱིས་
བརླབས་ཚུལ་འདི་ལྟར་མང་དུ་འབྱུང་བ་ལས། །གཉིས་པ་བསྟེན་ཚུལ་ནི། དེ་ལྟར་ལེགས་པར་བསྒྲུབས་པའི་རིལ་བུ་རླུང་མི་འཆོར་བའི་སྣོད་བཟང་པོར་བཅང་། བཅུད་ལེན་གཙོ་བོར་བྱེད་ན་ཡར་ངོའི་ཚེས་གཅིག་ལྟ་བུ་གཟའ་སྐར་བཟང་པོའི་སྔ་དྲོ་ནས་བརྩམས་
དགོས་པའི་ཁ་ཟས་སྤངས་ལ་རིལ་བུ་བདུན་སོགས་ཆུ་བསྐོོལ་གྱིས་ཕུལ་གཏང་། སྒོམ་བཟླས་དང་རླུང་སྦྱོར་སོགས་ལ་འབད་པས་གོང་དུ་གསུངས་པའི་ཕན་ཡོན་རྣམས་འབྱུང་བར་འགྱུར་ལ། དེ་ཙམ་མ་གྲུབ་ཀྱང་། ཐོ་རེངས་རླུང་རིགས་དྭངས་པའི་སྐབས་སུ་རིལ་བུ་རེ་
རེ་སོགས་ཚེ་བསྙེན་བཟླ་བཞིན་དམ་རྫས་ཀྱི་ཚུལ་དུ་མྱང་པས་ཀྱང་ཚེ་གེགས་ཞི་བ་དང་། རིང་འཚོའི་དངོས་གྲུབ་ཐོབ་པ་སོགས་ཕན་ཡོན་དཔག་ཏུ་མེད་པ་ཡོད་དོ། །གཉིས་པ་འཁོར་ལོ་བྲིས་ཚུལ་ནི། རྒྱ་ཤོག་ལྟ་བུའི་གཞི་ལ་མཚལ་ལམ་རྒྱ་སྣག་གི་ཆོས་འཁོར་རྩིབས་
བརྒྱད་མུ་ཁྱུད་ལྔ་དང་ལྡན་པའི་ལྟེ་བར་ཏཱྃ། དེའི་མདུན་ནས་གཡས་བསྐོར་གྱིས་རང་གིས་འཆང་ན། མ་མ་ཨཱ་ཡུར་པུཎྱེ་ཛྙཱ་ན་པུཥྚིཾ་ཀུ་རུ་ཞེས་པའམ། གཞན་ལ་སྟེར་ན་སྒྲུབ་བྱའི་མིང་སྤེལ། སྤྱིར་བཏང་དུ་མ་མའི་མལ་དུ་དྷཱ་ར་ཀ་སྱ། འཆང་བ་པོའི། ཞེས་བྲིས་ཀྱང་
རུང་༑ དེའི་མདུན་དུ་ཨོཾ། རྒྱབ་ཏུ་ཧཱ། རྩིབས་བརྒྱད་ལ་ཏཱ་རེ་སོགས་ཡིག་འབྲུ་བརྒྱད། མུ་ཁྱུད་དང་པོ་ལ་ཨ་ལི་གཡོན་བསྐོར། གཉིས་པར་ཀཱ་ལི་གཡས་བསྐོར། གསུམ་པར་ཡེ་དྷརྨཱ་གཡས་བསྐོར། བཞི་པར་རྡོ་རྗེའི་ཕྲེང་བ། ལྔ་པར་འོད་ཟེར་པ་ཏྲ་རྩེ་མོ་གཡས་

སུ་ཕྱོགས་པ་བྲི། ཚེ་རྫས་དང་དྲི་བཟང་གིས་བྱུག །མདུན་དུ་སྟེགས་བུའི་ཁར་བཞག །གཏོར་མ་དང་མཆོད་པ་བཤམ། བདག་བསྐྱེད་སྔོན་དུ་འགྲོ་བས། འཁོར་ལོ་མདུན་བསྐྱེད་ལྟར་གསལ་གདབ། དེའང་མུ་ཁྱུད་རྣམས་ཡོངས་སུ་གྱུར་པ་ལས་ནོར་བུ་ཆུ་ཤེལ་གྱི་
གཞལ་མེད་ཁང་དང་། སྔགས་ཀྱི་ཡིག་འབྲུ་རྣམས་ཡོངས་སུ་གྱུར་པ་ལས་སྒྲོལ་མ་དཀར་མོ་བསྐྱེད་པའི་མདུན་དུ། མིང་སྤེལ་ཡོངས་སུ་གྱུར་པ་ལས་བསྒྲུབ་བྱ་དངོས་ཀྱི་རྣམ་པ་གུས་པའི་ཚུལ་དུ་འཁོད་པར་གསལ་བཏབ་ཅིང་མཆོད་བསྟོད་བཟླས་པ་བཅས་བྱ། མཐར་
འཁོར་ལོ་བཀོད་པའི་དབྱངས་གསལ་རྟེན་སྙིང་མང་དུ་བཟླ། མཆོད་བསྟོད་དང་འདོད་དོན་གསོལ། ནོངས་པ་བཤགས། བསྐྱེད་པའི་གཞལ་ཡས་ཁང་ཡོངས་སུ་གྱུར་པ་ལས་འཁོར་ལོའི་མུ་ཁྱུད་དང་། ལྷ་མོ་ཡོངས་སུ་གྱུར་པ་ལས་
སྔགས་ཀྱི་ཡིག་འབྲུ་འོད་འབར་བའི་རྣམ་པ་དང་བསྒྲུབ་བྱ་ཉིད་མིང་སྤེལ་གྱི་ཡི་གེར་གྱུར་པར་བསམས་ལ། འདིར་ནི་རྟེན་དང་སོགས་བརྟན་བཞུགས་ནན་ཏན་བྱ། དེ་ནས་བདག་བསྐྱེད་ཀྱི་མཇུག་གི་ཉེར་བསྡུ་བསྔོ་སྨོན་ཤིས་བརྗོད་
སོགས་བྱས་ལ། འཁོར་ལོ་ལྟེ་བ་མ་ཉམས་པར་བལྟབ། ཚོན་སྐུད་སྣ་ལྔས་བཅིངས་ལ་ན་བཟའ་དཀར་པོ་དང་བཅས་མགུལ་དུ་བཏགས་པས་ཚེ་གེགས་སྲུང་བ་དང་། ཚེ་བསོད་རྒྱས་པའི་མཆོག་ཏུ་འགྱུར་རོ།། ༈ །།གསུམ་པ་ཁྲུས་ཀྱི་ཆོ་ག་ནི། བདག་བསྐྱེད་སྔོན་དུ་
འགྲོ་བས་བུམ་པ་སྤྱི་ལྟར་བསྒྲུབ་བྱ་མདུན་དུ་འཁོད་པ་ལ་སྦྱོང་ཆས་བཤམ། འོ་ཁྱེད་རང་རྣམས་ཀྱི་འགལ་རྐྱེན་ནད་གདོན་སྡིག་སྒྲིབ་གྲིབ་དང་མི་གཙང་བ་ཐམས་ཅད་ཞི་བ་དང་། མཐུན་རྐྱེན་བཀྲ་ཤིས་པའི་ལེགས་ཚོགས་

༄༅། །མཐའ་དག་རྒྱས་པར་བྱ་བའི་སླད་དུ་རྗེ་བཙུན་སྒྲོལ་མ་དཀར་མོ་ཡིད་བཞིན་འཁོར་ལོའི་ཁྲུས་ཀྱི་ཆོ་གས་རྗེས་སུ་འཛིན་པ་ལའང་བགེགས་ཞི་བའི་ཕྱིར་སྦྱོང་བ་བྱ་བ་དང་། བཀྲུ་བྱབས་སྲུང་
གསུམ་བྱ་བ་དང་། བདེན་པའི་སྟོབས་བརྗོད་པ་དང་། ཤིས་པར་བྱ་བ་རྣམས་སུ་ཡོད་པ་ལས་ཐོག་མར་གདོན་བགེགས་ལ་གཏོར་མ་བྱིན་ནས་སྦྱོང་བ་བྱས་པའི་མོས་པ་མཛོད། གཏོར་མ་གསུམ་གཡས་སུ་
བསྐོར་ཞིང་། ཨོཾ་སརྦ་བིགྷྣཱན་ན་མ་སརྦ་ཏ་ཐཱ་ག་ཏེ་བྷྱོ་བི་ཤྭ་མུ་སོགས་གསུམ་གྱིས་ཞི་བའི་སྦྱོང་བ། ཏིང་ལོ་ཆངས་བུ་གསུམ་གཡོན་དུ་བསྐོར་ཞིང་། སུམྦྷ་བརྗོད་པས་ཕྱེད་མའི་སྦྱོང་བ། རྗེ་བཙུན་རྩ་བ་དང་བརྒྱུད་པར་བཅས་པའི་
དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་། སངས་རྒྱས་ཀྱི༴ ཆོས་ཀྱི༴ དགེ་འདུན་གྱི༴ གསང་སྔགས་དང་རིག་སྔགས་ཀྱི་རྒྱལ་པོ་ཁྲོ་བོ་ཁྲོ་མོ་རྣམས་ཀྱི༴ ཁྱད་པར་དུ་རྗེ་བཙུན་སྒྲོལ་
མ་དཀར་མོ་ཡིད་བཞིན་འཁོར་ལོའི་བཀའ་བདེན་པ་དང་། བདེན་པ་ཆེན་པོའི་བྱིན་བརླབས་ཀྱིས་དེང་འདིར་བསྒྲུབ་བྱ་རྣམས་ལ་གནོད་ཅིང་འཚེ་བའི་གདོན་བགེགས་འབྱུང་པོའི་ཚོགས་ཐམས་ཅད་
གཏོར་མ་འདིས་ཚིམ་པར་བགྱིས་ལ། དཔག་ཚད་དང་རྒྱང་གྲགས་སུ་མ་གནས་པར་གཞན་དུ་དེངས་ཤིག །གལ་ཏེ་མི་འགྲོ་ན་ཁྲོ་བོའི་ཡེ་ཤེས་ཀྱི་རྡོ་རྗེ་མེ་རབ་ཏུ་འབར་བས་མགོ་བོ་ཚལ་བ་བརྒྱས་

འགས་པར་འགྱུར་རོ། །ཞེས་བརྗོད་ཅིང་གཏོར་མ་ཕྱིར་དོར། སུམྦྷ་བརྗོད་ཅིང་གུ་གུལ་བདུག །ཡུངས་ཀྱིས་བྲབ་པ་ནི་དྲག་པོའི་སྦྱོང་བའོ། །གཉིས་པ་བཀྲུ་བྱབས་སྲུང་གསུམ་ལ། ཐོག་མར་བཀྲུ་བའི་སླད་དུ་སློབ་དཔོན་སྒྲོལ་
མ་དཀར་མོར་གསལ་བའི་ཕྱག་ན་བུམ་པ་ཡེ་ཤེས་བདུད་རྩིས་གང་བ་ཐོགས་ཏེ་ཁྱེད་རང་རྣམས་ལ་ཁྲུས་བགྱིས་པ་ལ་བརྟེན་ནས་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་པ་དང་སྒྲིབ་པ། དེས་
བསྐྱེད་པའི་ནད་གདོན་གྲིབ་དང་མི་གཙང་བ་ཐམས་ཅད་བྱང་ཞིང་དག་པའི་མོས་པ་མཛོད། ཅེས་དང་། ཇི་ལྟར་བལྟམས་པ་སོགས་མཐར། ཨོཾ་ཏཱ་རེ་ཏུཏྟཱ་རེ་ཏུ་རེ་སྭཱ་ཧཱ། རྡོ་རྗེ་སློབ་མའམ་སྦྱིན་པའི་བདག་
པོའི་སརྦ་པཱ་པཾ་བྷྱཿཤཱནྟིཾ་ཀུ་རུ་སྭཱ་ཧཱ། སརྦ་བིགྷྣཱན་བྷྱ༴ སརྦ་ར་གེ༴ སརྦ་དུཥྚཱ་ན༴ སརྦ་གྲ་ཧེ༴ སརྦ་ཛྭ་རེ༴ སརྦ་བྱཱ་དྷི༴ སརྦ་ཨུ་པ་དྲ་བྱེ༴ སརྦ་ཨ་ཀཱ་ལ་མྲྀ་ཏྱུ༴ སརྦ་དུསྶཱ་པྣི༴ སརྦ་དུརྨི་ཏི༴
སརྦ་ཙིཏྟ་ཀུ་ལེ་བྷྱཿ ཤཱནྟིཾ་ཀུ་རུ་སྭཱ་ཧཱ། ཞེས་བཀྲུ། སྤྲོ་ན། འདི་ནི་ཁྲུས་མཆོག་སོགས་དང་། འདི་ནི་སྦྱིན་པའི་སོགས་ཕ་རོལ་ཏུ་ཕྱིན་པ་དྲུག་གི་ཚིགས་བཅད་དང་སྤེལ། བྱབས་པའི་སླད་དུ། རྨ་བྱའི་མདོངས་ཀྱི་ཐིག་ལེའི་
དབུས་སུ་ཟླ་བའི་གདན་ལ་ཏཱྃ་ཡིག་དཀར་པོའི་མཐར་སྔགས་ཀྱི་ཕྲེང་བས་བསྐོར་བ་ལས་འོད་ཟེར་འཕྲོས་པས་བཀྲུས་པས་མ་དག་པའི་ནད་གདོན་ཉེར་འཚེའི་ལྷག་མ་ཐམས་ཅད་རྒྱ་མཚོ་ཆེན་པོར་ཕྱིར་

༄༅། །དོར་བའི་མོས་པ་མཛོད། ཅེས་དང་། སྔགས་གོང་བཞིན་ལ་ཤཱནྟིཾ་ཀུ་རུ་ཞེས་པའི་མལ་དུ། ཨ་པ་ན་ཡ་ཞེས་བཏགས་པས་བྱབས། བསྲུང་བར་བྱ་བའི་སླད་དུ། སློབ་དཔོན་གྱིས་ཕྱག་གི་རྡོ་རྗེ་སྤྱི་བོ་ལ་སོགས་པའི་
གནས་རྣམས་སུ་རྒྱ་གྲམ་དུ་རེག་པ་ལ་བརྟེན་ནས་དེ་ལས་དེ་འདྲ་བའི་རྡོ་རྗེའི་རིགས་ཅན་བསམ་གྱིས་མི་ཁྱབ་པ་བྱུང་སྟེ་ལུས་ལ་རྡོ་རྗེའི་གོ་ཁྲབ་བཞུ་བླུགས་སུ་གྱུར་བས་ཕྱིན་ཆད་ནད་གདོན་ཉེར་འཚེ་གང་
གིས་ཀྱང་མ་ཚུགས་པར་སྲུང་བ་བྱས་པའི་མོས་པ་མཛོད། སྔགས་གོང་ལྟར་ལ་རཀྵ་རཀྵ་བཏགས་པ་སྤྱི